open-index/open-wikipedia-markdown huggingface dataset:
Destiny's Child World Tour

**Destiny's Child World Tour** הוא אלבום הופעה ואלבום וידאו של להקת הבנות האמריקאית, דסטיניז צ'יילד. אלבום הווידאו יצא לאור ב-10 ביוני 2003, על ידי חברת התקליטים קולומביה רקורדס. אלבום הווידאו מכיל הופעה של הלהקה ברוטרדם שבהולנד, מתוך סיבוב הופעות שלה.

בצרפת קיבל אלבום הווידאו את תואר הזהב, על מכירות של למעלה מ-10,000 עותקים במדינה.

## רקע
אלבום וידאו זה, מכיל הופעה של ההרכב אשר צולמה בשנת 2002 בהולנד, מתוך סיבוב ההופעות שלה הלהקה, שנועד לקדם את האלבום השלישי שלה, Survivor. במהלך הופעה זו, היא שרה שירים משלושת אלבומיה אשר יצאו עד לאותה התקופה.

## הצלחה
נכון ליולי 2013, אלבום הווידאו הגיע למעמד זהב בבריטניה, עם מכירות של למעלה מ-25 אלף עותקים. בצרפת הגיע האלבום למעמד זהב, עם מכירות של עשרת אלפים עותקים.

## רשימת רצועות
להלן רשימת שירי אלבום הווידאו:

#
#
#
#
#
#
#
#
#
#
#
#
#
#
#
#
#
#
#

**בונוס (קליפים)**:
*
*
*

## קישורים חיצוניים

## הערות שוליים

קטגוריה:אלבומי וידאו מ-2003
קטגוריה:אלבומי דסטיניז צ'יילד
קטגוריה:אלבומי הופעה באנגלית
קטגוריה:אלבומי וידאו באנגלית
קטגוריה:אלבומי חברת קולומביה רקורדס
Dizzy

"**Dizzy**" (בעברית: "**סחרחר**") הוא שיר שהקליט הזמר האמריקאי טומי רו. השיר היה ללהיט בינלאומי בשנת 1969. את הליווי הכלי ביצעו חבורת מוזיקאים בשם Wrecking Crew מלוס אנג'לס.
## הפקה
השיר "Dizzy" נכתב בידי רו ופרדי ולר. הוא היה להיט גדול בשני צידי האוקיינוס האטלנטי. השיר הגיע למקום הראשון במצעד בילבורד הוט 100 האמריקאי, ושהה בו במשך ארבעה שבועות במרץ 1969. במצעד הסינגלים הבריטי הגיע הסינגל למקום הראשון במצעד ביוני 1969, ובקנדה היה בראש המצעד במרץ 1969.

בהמשך הקליטו את השיר אמנים כגון להקת בוני אם, מייק מלווין וה-Deadbeats, רקלס אריק, ובילי ג'. קרמר. ב-1991 הקליטו גרסת כיסוי של השיר הקומיקאי ויק ריבס ולהקת The Wonder Stuff. גרסה זו הגיעה למקום הראשון במצעד הסינגלים הבריטי.

ב-1989 נלקח סימפול של השיר לקטע "The Magic Number" של דה לה סול עבור האלבום "Three Feet High and Rising". ב-1994 ביצעה להקת הרוק הסרבית Babe גרסת כיסוי של השיר בשם "Dizel" עבור האלבום "4 Babe pesme".

ב-2005 נכלל השיר "Dizzy" בפסקול הסרט "The Sandlot 2".

## משתתפים בהקלטה
* טומי רו – שירה
* האל בליין – תופים
* ג'ו אוסבורן – באס
* בן ביניי – גיטרה
* מייקל דיזי – גיטרה
* לארי נצ'טל – פסנתר
* ג'ימי האסקל – עיבוד מיתרים

## מיקומי שיא
### הגרסה של טומי רו

### הגרסה של ויק ריבס
ב-14 באוקטובר 1991 יצאה לאור בממלכה המאוחדת גרסת כיסוי של השיר "Dizzy" בביצוע הקומיקאי האנגלי ויק ריבס ולהקת הרוק האלטרנטיבי The Wonder Stuff. השיר הגיע לראש מצעד הסינגלים הבריטי בשבוע השלישי אחרי יציאתו, ושהה במקום הראשון במשך שבועיים.

בווידאו קליפ של השיר רואים את ריבס והלהקה על הבמה, ומאחוריהם שורה של מכונות כביסה. הקומיקאי בוב מורטימר, שותפו של ריבס, מופיע ברקע יחד עם סולן להקת Wonder Stuff, מיילס האנט, כשהוא מנגן בתוף מרים ושר קולות רקע.

גרסה זו של השיר מופיע במשחק הווידאו "Dancing Stage Max" לקונסולת הפלייסטיישן 2.

גרסה נוספת לעיבוד של ריבס בוצעה על ידי בוב הבנאי, כאשר המילים מתייחסות לדמות מערבלת הבטון של בוב הנקראת אף היא דיזי.

## הערות שוליים

קטגוריה:שירי 1968
קטגוריה:שירים באנגלית
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים הבריטי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
קטגוריה:סינגלים בהוצאת ABC רקורדס
Stripped Live in the U.K.

**** הוא אלבום הווידאו השלישי של הזמרת-יוצרת האמריקאית, כריסטינה אגילרה. אלבום הווידאו יצא לאור ב-12 באוקטובר 2004, על ידי חברת התקליטים תקליטי RCA.

האלבום מכיל הופעה חיה של הזמרת מתוך סיבוב ההופעות שלה "Stripped World Tour" למעט הביצוע שלה לשיר "Make Over" שמסיבות לא ידועות לא נכלל ב-DVD.

## רקע ושידור
המופע שודר לראשונה בחסות רשת השידור WB ב-30 בנובמבר 2003 ולאחר מכן יצא גם בגרסת די וי די, למעט ביצוע מורחב לשיר "What a Girl Wants" שנכלל כגרסה מקוצרת יותר מהרגילה באותו הדי וי די שיצא.

אלבום הווידאו הגיע למקום השלישי במצעד אלבומי הווידאו.

## ביקורות
ה-DVD קיבל ביקורות מעורבות ממבקרי המוזיקה. המבקר הבריטי פיטר מרטין שיבח את הפקת המופע, את הכוריאוגרפיה ואת היכולות הווקאליות של הזמרת, אולם מתח ביקורת על עבודת הבימוי של המופע. מארק דמינג מ"ניו יורק טייס" כינה את המופע כ"מרהיב".

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2004
קטגוריה:אלבומי וידאו של כריסטינה אגילרה
קטגוריה:אלבומי וידאו באנגלית
קטגוריה:אלבומי חברת RCA רקורדס
עוד (שיר)

**עוד** הוא סינגל שהוקלט על ידי הזמר-יוצר הישראלי נתן גושן. השיר יצא לאור ב-5 בנובמבר 2012 כסינגל הראשון מתוך אלבומו השני של נתן גושן "בין כל הרעשים", על ידי חברת התקליטים אן אם סי יונייטד.

## רקע
השיר נכתב והולחן על ידי נתן גושן והופק על ידי יועד נבו.

עם יציאתו נכנס השיר אל המקומות הראשונים במצעדים השבועיים של מדיה פורסט, גלגלצ ורשת ג'. כמו כן, זכה השיר במקום ה-2 במצעד השנתי של רשת ג', במקום ה-20 במצעד השנתי של גלגלצ, ובמקום ה-18 במצעד השנתי של מדיה פורסט.

נכון לספטמבר 2025 לשיר יש למעלה מ-7.3 מיליון צפיות ביוטיוב.

יוסי חרסונסקי סקר את השיר, והעניק לו ציון של שלושה כוכבי זהב וחצי מתוך חמישה בסך הכל.

## מיקומי שיא

## קישורים חיצוניים
* לדף השיר באתר הספרייה הלאומית

## הערות שוליים

קטגוריה:שירי נתן גושן
קטגוריה:שירים בעברית
קטגוריה:שירים שנכתבו על ידי נתן גושן
קטגוריה:שירים שהולחנו על ידי נתן גושן
קטגוריה:סינגלים שהגיעו למקום הראשון במצעד העברי של מדיה פורסט
קטגוריה:סינגלים בהוצאת NMC יונייטד אנטרטיינמנט
Ziggy Stardust

"**Ziggy Stardust**" הוא שיר שנכתב והוקלט על ידי המוזיקאי הבריטי דייוויד בואי עבור אלבום הקונספט שלו "The Rise and Fall of Ziggy Stardust and the Spiders from Mars" משנת 1972.

השיר מתאר את האלטר אגו של בואי, Ziggy Stardust, כוכב רוק פרוע שמתפקד כשליח של חוצנים בכדור הארץ. בשנת 2010 השיר דורג במקום ה-282 ברשימת מגזין הרולינג סטון "500 השירים הגדולים בכל הזמנים". השיר הוא אחד מארבעת שיריו של בואי שכלולים ברשימת "500 השירים שעצבו את הרוק אנד רול" של היכל התהילה של הרוק אנד רול.

האלבום כולו והשיר בפרט בוצעו בז'אנר שבואי היה מבשרו, גלאם רוק. התמה היא סיפורו המעורפל של זיגי, חוצן אדרוגני ממאדים המבקר בכדור הארץ בתקופה בה הגיעה לבני האדם הבשורה כי כוכבם יושמד כליל תוך חמש שנים. זיגי מגיע על מנת לשחרר את בני האדם מהשעמום בו הם אחוזים באמצעות מוזיקת הרוקנ'רול. זיגי הוא כוכב הרוק האולטימטיבי: הוא בעל מיניות מתירנית ומוחצנת, צורך סמים ואלכוהול דרך קבע ובעל מסר של שלום ואהבה, אך הוא הורס את עצמו בשל התמכרותו לכל אלו ונקרע ממעריציו.

גרסת הדמו המקורית של השיר שהוקלטה בפברואר 1971 שוחררה בתור רצועת בונוס בהוצאת התקליטור של "Ziggy Stardust" בשנת 1990. גרסת האלבום של השיר הוקלטה בנובמבר 1971.

## סגל
* דייוויד בואי - שירה, גיטרה אקוסטית
* מיק רונסון - גיטרה חשמלית
* טרבור בולדר - גיטרה בס
* מייק וודמנסי - תופים

## מצעדי פזמונים

## גרסאות כיסוי
להקת הרוק הגותי הבריטית באוהאוס הקליטה קאבר של "Ziggy Stardust" כסינגל השמיני שלהם. הסינגל פורסם בשנת 1982, והגיע למקום ה-15 במצעד הסינגלים הבריטי.

גרסת כיסוי של השיר, הכולל סולו אחרי הפזמון השני, הופיע במשחק המחשב המוזיקלי המצליח "גיטאר הירו" בשנת 2005.

## קישורים חיצוניים

קטגוריה:שירי דייוויד בואי
קטגוריה:שירים באנגלית
קטגוריה:שירים שנכתבו על ידי דייוויד בואי
קטגוריה:שירים על דמויות גבריות בדיוניות
קטגוריה:שירים על מאדים
קטגוריה:שירים על מוזיקת רוק
קטגוריה:בלדות משנות ה-1970
קטגוריה:בלדות רוק
יגור בראנוב

**יגור גנאדייביץ' ברנוב** (ברוסית: **Егор Геннадьевич Баранов**; נולד ב-3 בדצמבר 1988) הוא במאי, מפיק ותסריטאי רוסי. זוכה פרס נשר הזהב (2019) בקטגוריית סרט הטלוויזיה הטוב ביותר או מיני-סדרה.

## ביוגרפיה
יגור בראנוב נולד ב-3 בדצמבר 1988 ביקטרינבורג. בשנת 2006 הוא התקבל למכון הקולנוע הממלכתי הכל-רוסי (המכון לקולנוע על שם גרסימוב) בפקולטה לבימוי, למד בבית המלאכה של ס. א. סולוביוב ו-ו. רובינצ'יק. בשנת 2011 סיים את לימודיו בהצטיינות.

בשנת 2012 יצא סרט הביכורים שלו, "המתאבדים" עם יבגני סטיצ'קין, אלכסיי וורוביוב ואוקסנה אקינשינה. בשנת 2012, יגור ברנוב, שבאותה עת הוציא את הקומדיה האקסצנטרית "הזמיר השודד" עם איוון אוחלוביסטין, קיבל את פרס אהדת הקהל על סרטו במסגרת פסטיבל הסרטים "חלון לאירופה" בוויבורג.

המותחן "ארבה" בבימויו שוחרר למסכי הקולנוע ברוסיה בשנת 2015. את הדמויות הראשיות גילמו פאולינה אנדרייבה ופיוטר פיודורוב. בשנת 2015 יצאה לאור הסדרה "פארצה", שנוצרה על ידי בראנוב בהפקתם של אלכסנדר צקאלו ואלכסנדר קוט וכן הסרט "יירן-סאן" שצולם כ"מערבון יפני אורתודוקסי" בהשתתפות איוון אוחלוביסטין. מאז משתף פעולה באופן הדוק עם חברת ההפקות Sreda.

בשנת 2016 יגור צילם את הסדרה הפסיכולוגית "ספרטה" עם ארטיום טקצ'נקו ואלכסנדר פטרוב, ובשנת 2017 יצא להקרנת בכורה סרטו המיסטי "גוגול" בכיכובו של אלכסנדר פטרוב, הראשון בסדרת הסרטים על גוגול. בשנת 2019 יצא סרט המדע בדיוני "המאחז" שביים.

במרץ 2022, עזב לארצות הברית בעקבות מלחמת אוקראינה–רוסיה.

## פילמוגרפיה

## פרסים ומועמדויות
* 2019 – פרס נשר הזהב עבור הסרט הטוב ביותר או מיני-סדרה (סדרת הטלוויזיה "ספרטה").

## קישורים חיצוניים

## הערות שוליים

קטגוריה:במאי קולנוע רוסים
קטגוריה:בוגרי המכון לקולנוע על שם גרסימוב
קטגוריה:זוכי פרס נשר הזהב הרוסי
קטגוריה:תסריטאים רוסים
קטגוריה:מפיקי קולנוע רוסים
קטגוריה:Sreda
קטגוריה:רוסים שנולדו ב-1988
This Is the Remix

**This Is the Remix** (בעברית: **זה הרמיקס**) הוא אלבום רמיקס של להקת הבנות האמריקאית דסטיניז צ'יילד, אשר יצא לאור ב-12 במרץ 2002, על ידי חברת התקליטים קולומביה רקורדס. אלבום הרמיקס מכיל רמיקסים לשירים של הלהקה משלושת אלבומיה הראשונים, כולל שני שירים חדשים שהוציאה בזמן קריירות הסולו של חברות הלהקה.

שם אלבום הרמיקס הוא משפט אשר לקוח מתוך השיר, "No, No, No Part 2".

## הצלחה וביקורת
עם יציאתו, הגיע האלבום למקום הראשון במצעד אלבומי ה-R&B/היפ-הופ, ואל המקום ה-29 במצעד הבילבורד 200. בנוסף לכך, הוא הגיע לעשירייה הפותחת במצעד האלבומים שבניו זילנד. כמו כן, הפך אלבום הרמיקס לאחד מאלבומי הרמיקסים הנמכרים ביותר בכל הזמנים בבריטניה.

אלבום הרמיקס קיבל ביקורות חיוביות מרוב מבקרי המוזיקה. באתר המוזיקה AllMusic נכתב: "הגרסאות האלה הן לא רק שונות מהגרסאות המקוריות שלהן הם גם יוצאות דופן, הן הרבה יותר טובות מגרסאות המקור שלהן".

## רשימת רצועות

## מיקומי שיא

## נתוני מכירות

## קישורים חיצוניים

## הערות שוליים

קטגוריה:אלבומי דסטיניז צ'יילד
קטגוריה:אלבומי רמיקס באנגלית
קטגוריה:אלבומים שהופקו על ידי ג'רמיין דופרי
קטגוריה:אלבומים שהופקו על ידי וייקליף ז'אן
קטגוריה:אלבומים שהופקו על ידי מיסי אליוט
קטגוריה:אלבומים שהופקו על ידי טימבלנד
קטגוריה:אלבומי חברת קולומביה רקורדס
Kamikaze

***Kamikaze*** (בעברית: "**קמיקזה**") הוא אלבום האולפן העשירי של הראפר האמריקאי אמינם. האלבום יצא לאור ב-31 באוגוסט 2018, דרך חברות התקליטים אפטרמת' אנטרטיינמנט, אינטרסקופ רקורדס ושיידי רקורדס. באלבום מתארחים ג'וינר לוקאס, רויס דה וג'סי רייז.

האלבום קיבל ביקורות מעורבות ממבקרי המוזיקה. חלקם שיבחו את האלבום כשלב מעל אלבומו הקודם של הראפר וכחזרה מבורכת לצלילי החומר הקודם והאגרסיבי שלו, ואילו אחרים מתחו ביקורת על חוסר ההסתגלות שלו לצליל הנוכחי, וכתוצאה מכך, מצאו אותו מיושן. כמו כן, האלבום עורר מחלוקת בגלל שירי הדיס מתוכו על אמנים שונים.

אלבום זה הוא האלבום התשיעי ברציפות של אמינם שהגיע למקום הראשון במצעד בילבורד 200, ובהמשך הפך לאלבום ההיפ-הופ הנמכר ביותר ב-2018. לאחר מכן, קיבל אישור מעמד "אלבום פלטינה" בארצות הברית ובמדינות אחרות.

עטיפת האלבום מושפעת מעטיפת האלבום *[[Licensed to III]]* של הביסטי בויז, אמינם סיפר במגוון ראיונות שונים שגדל על הלהקה והם היוו השפעה מוזיקלית עבורו.

## רשימת רצועות

## מיקומי שיא

## נתוני מכירות

## קישורים חיצוניים
* 

## הערות שוליים

קטגוריה:אלבומי אמינם
קטגוריה:אלבומים באנגלית
קטגוריה:אלבומי הפתעה
קטגוריה:אלבומים שהופקו על ידי אמינם
קטגוריה:אלבומים שהופקו על ידי בוי-1דה
קטגוריה:אלבומים שהופקו על ידי טיי קית'
קטגוריה:אלבומים שהופקו על ידי מייק ויל מייד איט
קטגוריה:אלבומים שהופקו על ידי רוני ג'יי
קטגוריה:מחלוקות סביב טענות לתועבה במוזיקה
קטגוריה:אלבומים שהגיעו למקום הראשון בניו זילנד
קטגוריה:אלבומים שהגיעו למקום הראשון במצעד האלבומים האוסטרלי
קטגוריה:אלבומים שהגיעו למקום הראשון במצעד האלבומים האירי
קטגוריה:אלבומים שהגיעו למקום הראשון במצעד האלבומים הבריטי
קטגוריה:אלבומים שהגיעו למקום הראשון במצעד האלבומים הדני
קטגוריה:אלבומים שהגיעו למקום הראשון במצעד האלבומים הקנדי
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה באוסטרליה
קטגוריה:אלבומי חברת אינטרסקופ רקורדס
קטגוריה:אלבומי חברת אפטרמת' אנטרטיינמנט
קטגוריה:מחלוקות הקשורות ללהט"ב במוזיקה
המתאבדים (סרט)

**המתאבדים** (ברוסית: **«Самоуби́йцы»**) הוא סרט קומדיה רוסי, שיצא ב-1 במרץ 2012 בבימויו של יגור בראנוב ובכיכובם של אלכסיי וורוביוב, יבגני סטיצ'קין ואוקסנה אקינשינה.

## עלילה
העלילה מגוללת את סיפורם של שלושה חברים: אלכסיי, טוליק ומרינה. מאוכזבים בחיים, הם מחליטים לסיים את קיומם חסר המשמעות לכאורה והם מקבצים סביבם קבוצה של אנשים בעלי דעות דומות. החברים החדשים מציגים להם רעיון מקורי - להגשים משאלה אחרונה אחת של כל אחד מהם לפני שהם שולחים יד בנפשם. תשוקה לא מזיקה למדי זו, כך נראה, הופכת את חייהם לסדרת אירועים קסומים והרצונות של "המתאבדים" הפוטנציאליים הם לפעמים הכי לא צפויים, וככל שהחברים באופן פעיל יותר מנסים להגשים אותם, כך המצבים המדהימים הופכים מהנים יותר.
## שחקנים ודמויות
*יבגני סטיצ'קין - טוליק
*אלכסיי וורוביוב - אלכסיי
*אוקסנה אקינשינה - מרינה
*מאראט בשארוב - מפעיל כדור פורח
*ויל האפסלו - חוטב עצים
*גושה קוצנקו
*פאבל פרילוצ'ני

## קישורים חיצוניים

קטגוריה:סרטי קומדיה רוסיים
בית הקברות הצבאי ברביבים

**בית הקברות הצבאי בקיבוץ רביבים** הוא מהקטנים בבתי הקברות הצבאיים בישראל. הוא שוכן בצמוד לבית הקברות האזרחי של הקיבוץ. כמעט כל החיילים שנקברו בו – 30 במספר – נהרגו במהלך מלחמת העצמאות.

## בית הקברות
קיבוץ רביבים בנגב הוקם בשנת 1943, כישוב היהודי הדרומי ביותר בארץ ישראל. במלחמת העצמאות הוא היה נתון למצור על ידי הצבא המצרי והותקף על ידו מהאוויר.

בית הקברות האזרחי ממוקם ממערב לקיבוץ. במהלך המלחמה הובאו אליו לקבורה – כמו ביישובים רבים אחרים – חללים מקרב חברי הקיבוץ וחיילי צה"ל, שנפלו בקרבות במרחב שסביב היישוב. הם נקברו בחלקה שלצד החלקה האזרחית.

בבית הקברות הובאו לקבורה בין היתר חללים משתי קבוצות של קרבנות:
* שלושה עשר מתוך שישה עשר שנהרגו במהלך הקרב לכיבוש משטרת ביר עסלוג', ממזרח לקיבוץ, ב-11 ביוני 1948. רובם נהרגו לאחר שמוקש שהוטמן בבניין המשטרה הופעל מרחוק על ידי המצרים
* שבעה מחיילי הקומנדו הצרפתי שנהרגו במהלך הקרבות לכיבוש משלטי התמילה מדרום לקיבוץ ב-26 בדצמבר 1948, במהלך מבצע חורב. מקצתם נשבו חיים ופצועים על ידי המצרים ונרצחו על ידיהם.

לאחר המלחמה הוכרזה החלקה כבית קברות צבאי. הוא עוצב ורוצף ויש בו שפע של צמחייה, הבולטת על רקע נוף המדבר שסביבו.

רחבת הטקס של בית הקברות הצבאי ממוקמת בפינת המתחם.

## ראו גם
* אנדרטת ביר-עסלוג', הממוקמת בקרבת הקיבוץ

## קישורים חיצוניים

* 

## הערות שוליים

רביבים
קטגוריה:רביבים
Brandy (אלבום)

**Brandy** (בעברית: **ברנדי**) הוא אלבום הבכורה של הזמרת-יוצרת האמריקאית ברנדי נורווד. אלבום הבכורה יצא לאור על ידי חברת התקליטים אטלנטיק רקורדס ב-27 בספטמבר 1994 בצפון אמריקה ולאחר מכן בהדרגה גם באירופה, אוסטרליה וניו זילנד.

עם יציאתו נכנס האלבום אל המקום ה-20 במצעד הבילבורד 200.

## רקע וסוגה
האלבום מכיל מגוון רחב של סגנונות אשר הבולטים ביניהם הם היפ-הופ-נשמה רך, פופ ו-R&B עכשווי של אמצע שנות ה-90. האלבום הופק ברובו על ידי קית' קראוץ' שגם הפיק את כל ארבעת הסינגלים שיצאו מהאלבום.

בנוסף לכך, עבדה נורווד עם מגוון מפיקים נוספים ביניהם הרכב האר אנד בי Somethin' for the People ארוול מקלינטון, ודמון ת'ומאס.

## ביקורת
עם הוצאתו, האלבום קיבל ביקורות חיוביות מהמבקרים אשר שיבחו את הביצועים של נורווד. בנוסף האלבום גם זכה להצלחה מסחרית תואמת. בארצות הברית האלבום תחילה לא המריא אך עם הזמן זכה להצלחה יותר גדולה ונכון להיום מכירותיו עומדות על 4 מיליון עותקים במדינה.

גם בבריטניה האלבום זכה להצלחה דומה שם הגיע למעמד כסף ובקנדה הגיע למעמד זהב. סך הכל מכירות האלבום עומדות נכון להיום על 6 מיליון עותקים בכל העולם.

## קידום
מתוך האלבום יצאו ארבעה סינגלים אשר כולם הגיעו לראש מצעד שירי ה-R&B האמריקאי. "I Wanna Be Down" היה לסינגל הראשון מהאלבום אשר הגיע לעשירייה הפותחת בארצות הברית, לעשרים העליונים באוסטרליה וניו זילנד ול-40 העליונים בבריטניה. השיר גם זכה לביקורות חיוביות ולימים הפך לאחד מהשירים המזוהים עם הזמרת.

הסינגל השני מהאלבום היה השיר "Baby" אשר אף זכה להצלחה גדולה יותר. אחריו יצאו הסינגלים "Best Friend" ו-"Brokenhearted" אשר גם הם נכנסו לעשירייה הפותחת בארצות הברית ובכך ברנדי סימנה את עצמה כאחת מזמרות ה-R&B המצליחות ביותר באותה תקופה.

האלבום זיכה את נורווד לשתי מועמדויות בטקס פרסי הגראמי בקטגוריות "האמן החדש הטוב ביותר" ו"היכולות הווקאליות הטובות ביותר בשיר R&B נשי" עבור השיר "Baby".

## קישורים חיצוניים

## הערות שוליים

קטגוריה:אלבומי ברנדי נורווד
קטגוריה:אלבומים באנגלית
קטגוריה:אלבומי חברת אטלנטיק רקורדס
Üç

***Üç*** (באנגלית: ***Three***; ובעברית: **שלוש**) הוא המיני-אלבום השני של הזמרת-יוצרת הטורקייה, אירם דריג'י. המיני-אלבום יצא לאור ב-24 ביוני 2014, על ידי חברות התקליטים GNL אנטרטיינמנט ודואן מיוזיק קומפני.

במיני-אלבום נכלל הלהיט הטורקי "Bir Miyiz", שצבר למעלה מ-86 מיליון צפיות ביוטיוב.

## רקע והפקה
המיני-אלבום הופק על ידי חולוסי דריג'י, בדומה לקודם *[[İki]]*, שהופק על ידו גם כן. ב-17 ביוני 2014, יצא לאור השיר "Nazende Sevgilim", שנכלל במיני-אלבום. האודיו של השיר הועלה ליוטיוב באותו היום, וזכה להצלחה כאשר צבר למעלה מ-4 מיליון צפיות. בהמשך, יצא הקליפ של השיר "Bir Miyiz", אשר הצליח לצבור למעלה מ-86 מיליון צפיות.

הקליפ של "Nabza Göre Şerbet" זכה להצלחה כאשר צבר למעלה מ-50 מיליון צפיות.

## רשימת רצועות

## קישורים חיצוניים

## הערות שוליים

קטגוריה:מיני-אלבומים מ-2017
קטגוריה:אלבומי אירם דריג'י
קטגוריה:מיני-אלבומים בטורקית
קטגוריה:אלבומי חברת DMC
קטגוריה:אלבומי חברת GNL אנטרטיינמנט
Değmezsin Ağlamaya

***Değmezsin Ağlamaya*** (באנגלית: ***You Are Not Worth Crying***; ובעברית: **אתה לא שווה בכי**) הוא המיני-אלבום השלישי של הזמרת-יוצרת הטורקייה, אירם דריג'י. המיני-אלבום יצא לאור ב-24 במרץ 2015, על ידי חברות התקליטים GNL אנטרטיינמנט ודואן מיוזיק קומפני.

במיני-אלבום נכלל הלהיט הטורקי "Değmezsin Ağlamaya", שצבר למעלה מ-63 מיליון צפיות ביוטיוב.

## רקע והפקה
המיני-אלבום הופק על ידי חולוסי דריג'י, בדומה לקודם *[[Üç]]*, ולזה שיצא לפניו *[[İki]]*, שהופקו על ידו גם כן. ב-24 במרץ 2015, יצא לאור השיר "Değmezsin Ağlamaya", אשר נכלל במיני-אלבום. הקליפ של השיר הועלה ליוטיוב באותו היום, וזכה להצלחה כאשר צבר למעלה מ-63 מיליון צפיות.

בהמשך, יצא השיר "İstemez Misin", אשר זכה להצלחה נאה גם כן, אף על פי שלא יצא לו קליפ נלווה.

## רשימת רצועות

## קישורים חיצוניים

## הערות שוליים

קטגוריה:מיני-אלבומים מ-2015
קטגוריה:אלבומי אירם דריג'י
קטגוריה:מיני-אלבומים בטורקית
קטגוריה:אלבומי חברת DMC
קטגוריה:אלבומי חברת GNL אנטרטיינמנט
אקסים בנק

**אקסים בנק הודו** (באנגלית: **Ex**port–**Im**port Bank of India; תעתיק מקוצר: Exim Bank) הוא מוסד פיננסי גדול ומוביל בהודו, המספק שירותים פיננסיים מגוונים ללקוחות מכל רחבי העולם.

המטה הראשי של הבנק נמצא בעיר מומבאי ומלבדו מפעיל הבנק עוד 12 סניפים ברחבי הודו, סניף בלונדון ובסניף נוסף בוושינגטון הבירה.

## היסטוריה
הבנק הוא בבעלות מלאה של ממשלת הודו והוקם בשנת 1982 כחלק מחוק לאומי להקמת תאגיד הודי שייקרא בנק ייצוא-ייבוא.

מטרת הבנק היא לספק קו אשראי ליצואנים ויבואנים ולשמש כאמצעי לקידום הסחר הבינלאומי של המדינה.

הבנק מנוהל על ידי מועצת מנהלים המונה נציגים מהבנק המרכזי של הודו, נציגי ממשלה הודיים ואישים בכירים נוספים מהמגזר הפיננסי.

היקף ההלוואות שאישר הבנק בין השנים 2018–2017, עמד על סך של כ-978 מיליארד רופי (כ-13.5 מיליארד דולר).
ממוזער|חתימת הסכם בין אקסים בנק לרפובליקה של חוף השנהב, יוני 2016.

##### הלוואות והשקעות
בחודש מרץ 2008 סיפק הבנק אשראי של 100 מיליון דולר למימון פרויקט סלילת כבישים ובניית תשתיות חשמל לממשלת נפאל.

בחודש פברואר 2019 סיפק הבנק אשראי של 200 מיליון דולר למימון פרויקט בתחום הדיור והתשתיות לממשלת אוזבקיסטן.

בחודש מרץ 2019 סיפק הבנק אשראי של 83 מיליון דולר למימון פרויקט בתחום אנרגיה סולארית ברפובליקה הדמוקרטית של קונגו.

בחודש מרץ 2019 סיפק הבנק אשראי של 800 מיליון דולר למימון פרויקטים ברפובליקת המלדיביים.

בחודש אוגוסט 2019 סיפק הבנק אשראי של 38 מיליון דולר לפרויקט תעשייתי, בתחום מערכות מים, לרפובליקת מוזמביק.

בחודש אוקטובר 2019 סיפק הבנק אשראי של 30 מיליון דולר לרפובליקה של סיירה לאון.

בחודש נובמבר 2019 סיפק הבנק אשראי של 30 מיליון דולר לטובת פרויקט לשיפור תשתית המים המתוקים בגאנה.

בחודש ינואר 2020 סיפק הבנק אשראי של 75 מיליון דולר למימון פרויקט בתחום אנרגיה סולארית בקובה.

## ראו גם
* טרג'אני ואקיל
* סטייט בנק אוף אינדיה

## קישורים חיצוניים
*  
* מידע על הבנק באתר Eximmitra 
*מאמר בנושא מתן אשראי לחברות 

## הערות שוליים

קטגוריה:בנקים
קטגוריה:הודו: בנקים
İki

***İki*** (באנגלית: ***Two***; ובעברית: **שתיים**) הוא מיני-אלבום הבכורה של הזמרת-יוצרת הטורקייה אירם דריג'י. המיני-אלבום יצא לאור ב-18 בספטמבר 2013, על ידי חברות התקליטים GNL אנטרטיינמנט ודואן מיוזיק קומפני. במסגרתו הוקלטה גרסה אקוסטית של השיר "Sevgi Olsun Taştan Olsun".

## רקע והפקה
המיני-אלבום הופק על ידי חולוסי דריג'י שעבד עם דריג'י על מיני-אלבומים נוספים שהופצו בהמשך אליו. ב-4 במרץ 2013, יצא לאור השיר "Sevgi Olsun Taştan Olsun", שנכלל במיני-אלבום. הווידאו קליפ של השיר הועלה ליוטיוב באותו היום, וזכה להצלחה כאשר צבר למעלה מ-7.5 מיליון צפיות.

בהמשך, יצא הקליפ של השיר "", אשר הצליח במצטבר להשיג למעלה מ-35 מיליון צפיות.

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2013
קטגוריה:אלבומי אירם דריג'י
קטגוריה:מיני-אלבומים בטורקית
קטגוריה:אלבומי חברת DMC
קטגוריה:אלבומי חברת GNL אנטרטיינמנט
Judy in Disguise (With Glasses)

**Judy in Disguise (with Glasses)** (בעברית: **ג'ודי בתחפושת (עם משקפיים)**) הוא שיר בביצוע ג'ון פרד ולהקת הפלייבויז שהיה להיט בסוף שנת 1967. את השיר כתבו יחד פרד וחבר הלהקה אנדרו ברנרד.

## עיבוד ותוכן השיר
השיר מלווה בכלי מיתר, כלי נשיפה ממתכת, סיטאר, פסנתר, באס, גיטרה, תופים, צלילי נשימה, וצלילי מיתר דיסוננטיים. שם השיר הוא משחק מילים על שירם של הביטלס "Lucy in the Sky with Diamonds" וטעות בזיהוי המילים. כשפרד שמע את השיר לראשונה הוא חשב שהמילים הן "Lucy in disguise with diamonds" (לוסי בתחפושת עם יהלומים).

## מיקום במצעדי פזמונים
בינואר 1968 הגיע השיר לראש המצעד האמריקאי והפך לתקליט זהב. השיר הגיע למקום הראשון גם במצעדים בגרמניה, שווייץ ואוסטרליה. בקנדה ובממלכה המאוחדת הגיע השיר למקום השני במצעד.

## גרסאות כיסוי
* לוס קוואנדוס הוציאו ב-1968 גרסה בספרדית של השיר בשם "Judy con disfraz". את המילים בספרדית כתב Julio Guiu Sr.
* פטריק זאבה הוציא ב-1967 גרסת כיסוי של השיר בצרפתית בשם "Les Lunettes".
* גארי לואיס והפלייבויז ביצעו גרסת כיסוי של השיר לאלבומם "Gary Lewis Now!".
* Silicon Teens, להקת הפופ-גל חדש הבריטית, שנוצרה על ידי חברת התקליטים Mute Records, הקליטה ב-1979 גרסה שונה מאוד של השיר בסגנון אלקטרופופ.
* ג'לו ביאפרה הוציא לאור ביצוע מהופעה חיה לאלבומו "Walk on Jindal's Splinters" משנת 2015, הכולל גרסאות כיסוי לשירי נשמה.
* The Residents הקליטו ב-1975 את השיר בשם "Hitler Was a Vegetarian", לאלבום "The Third Reich 'n Roll".
* רנדי בכמן וברטון קאמינגס הקליטו גרסת כיסוי של השיר לאלבום האוסף "Jukebox" שיצא לאור ב-2007.

## קישורים חיצוניים

## הערות שוליים

קטגוריה:שירים באנגלית
קטגוריה:סינגלים שהגיעו למקום הראשון בגרמניה
קטגוריה:סינגלים שהגיעו למקום הראשון בשווייץ
קטגוריה:סינגלים שהגיעו למקום הראשון במצעד הבילבורד הוט 100
קטגוריה:סינגלים שהגיעו למקום הראשון במצעד הסינגלים האוסטרלי
קטגוריה:סינגלים שהגיעו למקום הראשון במצעד 100 סינגלי הפופ של קאש בוקס
Tüm Şarkıları

***Tüm Şarkıları*** (באנגלית: ***All Songs***; ובעברית: **כל השירים**) הוא אלבום האוסף הראשון של הזמרת-יוצרת הטורקייה, אירם דריג'י. אלבום האוסף יצא לאור ב-14 באוגוסט 2015, על ידי חברת התקליטים GNL אנטרטיינמנט.

מתוך אלבום האוסף יצא לאור הלהיט "Kalbimin Tek Sahibine", שהפך לאחד מהשירים הטורקיים המצליחים ביותר בכל הזמנים.

## רקע והפקה
אלבום האוסף הופק על ידי חולוסי דריג'י, בדומה לקודם *[[Üç]]*, ולזה שיצא לפניו *[[İki]]*, שהופקו על ידו גם כן. ב-15 במאי 2014, יצא לאור השיר "Kalbimin Tek Sahibine", שנכלל באלבום האוסף. הקליפ של השיר הועלה ליוטיוב באותו היום, וזכה להצלחה רבה כאשר צבר למעלה מ-238 מיליון צפיות.

בהמשך, יצא השיר "Neredesin Sen", אשר זכה להצלחה נאה גם כן, והקליפ שלו צבר למעלה מ-4 מיליון צפיות.

## רשימת רצועות

## קישורים חיצוניים

## הערות שוליים

קטגוריה:אלבומי אירם דריג'י
קטגוריה:אלבומי אוסף בטורקית
קטגוריה:אלבומי חברת GNL אנטרטיינמנט
Number 1's (אלבום של דסטיניז צ'יילד)

**Number 1's** (בעברית: **מספרי אחת**) הוא אלבום האוסף הראשון של להקת הבנות האמריקאית, דסטיניז צ'יילד. אלבום האוסף יצא לאור ב-25 באוקטובר 2005, על ידי חברת התקליטים קולומביה רקורדס.

עם יציאתו נכנס אלבום האוסף אל המקום הראשון במצעד הבילבורד 200.

## רקע
אלבום זה יצא לרגל ההתפרקות שלהם אשר הייתה בסוף אותה שנה ומכיל אוסף של הלהיטים הגדולים ביותר שלהן מכל הקריירה בתוספת שלושה שירים חדשים: "Stand Up for Love" אשר יצא כסינגל הראשון מהאלבום, "Check on It". שיר אשר ביונסה הקליטה באותה תקופה עבור הפסקול של הסרט "הפנתר הוורוד" ושיר נוסף בשם "Feel the Same Way I Do".

## ביקורות והצלחה
עם יציאתו האלבום קיבל ביקורות חיוביות מטעם המבקרים על בחירת השירים באלבום אם כי הרבה תהו לגבי בחירת שם האלבום מכיוון שרוב השירים באלבום הם אינם שירים שהגיעו למקום הראשון ברוב המדינות המרכזיות אם כי מאוחר יותר מגזין בילבורד חשף כי בחירת שם האלבום נבעה מהצורך לבחור לו שם שיווקי.

עם יציאתו, האלבום הגיע למקום הראשון במצעד האמריקאי ונהפך לאלבום השני שלהם לעשות זאת ובנוסף הגיע למעמד פלטינה עם מכירות של מיליון עותקים. בנוסף הוא הגיע למקום הראשון ביפן, שם הגיע למעמד פלטינה כפולה, למקום ה-6 בבריטניה, שם גם הגיע למעמד פלטינה ול-40 העליונים ברוב המדינות באירופה.

בין היתר, הוא הגיע למעמד פלטינה בניו זילנד, קנדה ואוסטרליה ולמעמד פלטינה כפולה באירלנד.

## רשימת רצועות

## נתוני מכירות

## קישורים חיצוניים

## הערות שוליים

קטגוריה:אלבומי וידאו מ-2005
קטגוריה:אלבומי דסטיניז צ'יילד
קטגוריה:אלבומי אוסף באנגלית
קטגוריה:אלבומים שהופקו על ידי דייוויד פוסטר
קטגוריה:אלבומים שהופקו על ידי וייקליף ז'אן
קטגוריה:אלבומים שהופקו על ידי סוויז ביטס
קטגוריה:אלבומים שהופקו על ידי רודני ג'רקינס
קטגוריה:אלבומים שהופקו על ידי ריץ' הריסון
קטגוריה:אלבומים שהגיעו למקום הראשון במצעד הבילבורד 200
קטגוריה:אלבומי פלטינה כפולה ומעלה בממלכה המאוחדת
קטגוריה:אלבומי חברת קולומביה רקורדס
Love: Destiny

**Love: Destiny** (בעברית: **אהבה: גורל**) הוא מיני-אלבום של להקת הבנות האמריקאית דסטיניז צ'יילד. המיני-אלבום יצא לאור ב-10 ביולי 2001, על ידי חברת התקליטים קולומביה רקורדס, בסמוך לצאת האלבום, Survivor.

המיני-אלבום מכיל רמיקסים משני אלבומיהן הראשונים ושירים שלא יצאו קודם לכן. המיני-אלבום היה זמין בטארגט בלבד.

## סוגה
המיני-אלבום מכיל בתוכו שירים בסגנון המוזיקה האלקטרונית, היפ הופ, פאנק ומוזיקת נשמה. במיני-אלבום נכלל הלהיט "Survivor", אשר הפך לאחד משיריהן המצליח ביותר של הלהקה, תוך שהגיע אל המקום השני במצעד הבילבורד הוט 100.

הלהיט "Bootylicious", נכלל במיני-אלבום גם כן.

## רשימת רצועות

## קישורים חיצוניים

## הערות שוליים

קטגוריה:מיני-אלבומי בכורה מ-2001
קטגוריה:אלבומי דסטיניז צ'יילד
קטגוריה:מיני-אלבומים באנגלית
קטגוריה:מיני-אלבומי חברת קולומביה רקורדס
ריצ'רד קורניש

**ריצ'רד קורניש** (באנגלית: **Richard Cornish**), המכונה גם **ריצ'רד ויליאמס** (באנגלית: **Richard Williams**), היה רב-חובל אנגלי. הוא ידוע בכך שהואשם באונס של עובד מבוגר, ויליאם קוזה, ועל פי הדיווחים, הוא היה אחד מבין האנשים הראשונים ביותר שנתלו בגלל מעשי סדום במושבה הבריטית באמריקה הצפונית (כיום ארצות הברית).

## האשמות באונס
ב-1624, קורניש היה רב-החובל של האמברוזה (Ambrose), שהייתה בנהר ג'יימס באוגוסט של אותה שנה. במהלך תקופה זו, קוזה עבד על האמברוזה והוטל עליו להניח סדינים נקיים על מיטתו של קורניש, כאשר טען קוזה כי אדונו היה שיכור וניסה לקיים איתו יחסי מין. למרות סירובו של קוזה, קוזה דווח אז כי קורניש עשה מעשה סדום בכפייה. הוא גם דיווח כי קורניש מאוחר יותר חיבב אותו מינית בהזדמנויות רבות וגם השפיל אותו מול שאר אנשי הצוות.

## המשפט
קוזה עזב את הספינה והאשים את קורניש במעשה סדום בכפייה. קורניש הועמד למשפט שבמהלכו דיווח אחד מאנשי הצוות שלו על שמיעת שיחה בין קוזה לקורניש שאששה חלק אך לא את כל טענותיו של קוזה. המשפט הסתיים בכך שקורניש נמצא אשם ונידון לתלייה, שאירע בתאריך שלא פורט בראשית 1625.

מספר אנשים ערערו על ההרשעה וההוצאה להורג - הבולטים בהם היו אדוארד נוול (Edward Nevell) ותומס האץ' (Thomas Hatch), שניהם היו משרתים בעלי חוזה. שניהם חשו שקורניש הוא חף מפשע וכי מותו היה שגוי מצד מושל וירג'יניה. נוול סיפר לאחיו של קורניש את אמונותיו. דברים אלו נתפסו כפוגעניים מאחר שהאשימו את מותו של קורניש על מושל וירג'יניה סר פרנסיס וויאט  ושניהם נענשו בחומרה על דבריהם. לנוול נכרתו שתי אוזניו ולא היה מסוגל להפוך לאדם חופשי בווירג'יניה בעוד שהאץ' רק איבד אוזן אחת, וחוזה השירות שלו הוארך בשבע שנים נוספות.

## מורשת
ב-1993, הקימו הבוגרים הלהט"בים של מכללת ויליאם ומרי את קרן ההקצאה של ריצ'רד קורניש למשאבים להט"בים (Richard Cornish Endowment Fund for Gay and Lesbian Resources).

## הערות שוליים

קטגוריה:להט"בים בריטים
קטגוריה:להט"בים אמריקאים
קטגוריה:אישים שנשפטו על פי חוקים נגד להט"ב
קטגוריה:אישים שהוצאו להורג בבריטניה ואירלנד
קטגוריה:אישים שהוצאו להורג בארצות הברית
קטגוריה:רבי חובלים
קטגוריה:נפטרים ב-1625
מיקי מאוס (סדרת טלוויזיה)

**מיקי מאוס** (באנגלית: **Mickey Mouse**) היא סדרת טלוויזיה מונפשת אמריקאית לילדים, המבוססת על יצירתו של וולט דיסני. הסדרה עוסקת במיקי מאוס וחבריו, היוצאים בכל פרק להרפתקאות חדשות.

הסדרה שודרה במקור בערוץ דיסני החל מ-28 ביולי 2013 עד 20 ביולי 2019, כאשר הופקו לה חמש עונות, 94 פרקים באורך 4 דקות ו-2 פרקי ספיישל. בישראל הסדרה שודרה לראשונה בדיבוב לעברית בשנת 2013 בערוץ דיסני.

ב-18 בנובמבר 2020 עלתה בדיסני+ סדרת המשך בשם "העולם המופלא של מיקי מאוס".

## עלילה
הסדרה עוקבת אחר הרפתקאותיהם היומיומיות של מיקי מאוס וחבריו, מיני מאוס, דונלד דאק, דייזי דאק, גופי ופלוטו.

## הדמויות והמדבבים
הדיבוב העברי בוים על ידי אפרת קרצמן (בין השנים 2013-2017), תומר שביט (בין השנים 2013-2014), שרון כהן (בין השנים 2014-2016) ותמי ברק (משנת 2018), והופק על ידי הדס מוזס (בין השנים 2013-2015) וגלי נשר (משנת 2016).

## סקירת הסדרה

## פרקים
### עונה 1

### עונה 2

### עונה 3

### עונה 4

### עונה 5

## קישורים חיצוניים

* 

* 

## הערות שוליים

קטגוריה:סדרות הנפשה אמריקאיות

קטגוריה:ערוץ דיסני: תוכניות וסדרות
קטגוריה:מיקי מאוס
קטגוריה:סדרות טלוויזיה אמריקאיות שעלו לשידור בשנת 2013
בריש

**בריש** (ברוסית: **Барыш**) היא עיר במחוז אוליאנובסק שברוסיה.

## היסטוריה
ייסוד בריש קושרים עם ייסוד מפעל טקסטיל בשנת 1826 בכפר גורייבקה. החל משנת 1869 במקום החלה להתפתח תעשיית טקסטיל והוקמו מספר מפעלים של תעשייה זו. ב-1848 הוקם מפעל נייר. ב-1928 היישוב קיבל את שמו הנוכחי. 

בשנת 1975 בריש קיבלה מעמד של עיר.

## אוכלוסייה
אוכלוסיית אוליאנובסק לפי שנים:

## קישורים חיצוניים

קטגוריה:מחוז אוליאנובסק: ערים
אנדרטת ביר-עסלוג'

**אנדרטת ביר עסלוג** היא אנדרטה הממוקמת בקרבת קיבוץ משאבי שדה שבנגב. היא הוקמה לזכר 34 חיילי צה"ל שנפלו בקרבות במרחב שסביבה במלחמת העצמאות.

## רקע
האנדרטה מנציחה את שמותיהם של נופלים מהגדוד השמיני של הפלמ"ח ומבין תושבי היישובים באזור, שנהרגו בקרבות מדצמבר 1947 ועד דצמבר 1948.

ב-16 בדצמבר 1947 הותקף רכב שנסע מחלוצה, ליד הכפר הבדואי **חאלסה**. אחד הנוסעים, אהרן שטולץ, נהרג במקום, ונוסע אחר נפצע קשה. כשהגיעו לרביבים התברר שיש לפנות את הפצוע באמבולנס לבית אשל שהיה המקום הקרוב ביותר בו היה רופא יהודי. רכב ובו חברי רביבים עם "מוכתר" הקיבוץ אריה יחיאלי נסע למחנה הבריטי בביר עסלוג'. הבריטים סירבו להקצות אמבולנס לפינוי הפצוע. בינתיים התארגנו ערביי העזאזמה, ופתחו באש על הרכב בדרכו חזרה לרביבים. באש נהרגו שלושה מחברי הקיבוץ.

עם פלישת המצרים במלחמת העצמאות התבססו במקום יחידות מתנדבים מצריים מארגון האחים המוסלמים. לקראת ההפוגה הראשונה הוחלט לכבוש את המקום. ההתקפה בוצעה על ידי הגדוד ה-8 של הפלמ"ח וחברי קיבוץ חלוצה ורביבים. ההתקפה החלה ב-11 ביוני 1948 בשעה 05:30. בהתקפה נהרגו ארבעה לוחמים. בעקבות מידע מודיעיני שבניין המשטרה ממולכד התבססו הלוחמים מחוץ לבניין, אך שני שבויים סיפרו שבבניין מצוי נשק רב, והלוחמים התפתו ונכנסו פנימה. הערבים הפעילו מוקש חשמלי ממרחק והבניין קרס. 11 לוחמים נהרגו במקום.

תפיסת ביר עסלוג' ניתקה את הכוח המצרי בבאר שבע. המצרים ניצלו את ההפוגה ותפסו משלטים בסביבה, ובחסותם בנו "דרך בורמה" מצרית שעקפה את ביר עסלוג' מדרום.

לקראת סוף קרבות עשרת הימים ותחילת ההפוגה השנייה לתוקף, ניסו המצרים לכבוש את המקום. ב-18 ביולי 1948 הם תקפו מספר פעמים בכוחות חיל הרגלים, טנקים ומטוסים, אך נהדפו באבדות כבדות.

## היסטוריה
האנדרטה ממוקמת בצד כביש 222, המוביל ממשאבי שדה אל רביבים וצאלים. במקום זה – ביר עסלוג' – ניצבו ערב מלחמת העצמאות כפר בדואי, מחנות צבא בריטיים ותחנה של משטרת המדבר. במקום וסביבו נערכו במלחמה קרבות כבדים, שהסתיימו בכיבוש המרחב כולו על ידי צה"ל במבצע חורב.

האנדרטה המקורית שהוקמה במקום נחנכה ביום השנה הראשון לקרב על בניין המשטרה. היא הוקמה ביוזמת משפחת אחד הנופלים וחברי קיבוץ רביבים שלחמו במקום. הם אספו את אבני הגיר של בניין המשטרה ההרוס והקימו מהן גלעד שצורתו כגזע עץ שנגדע, כסמל לחיים שנגדעו במקום. האנדרטה ניצבה על תילה במשך שנים, אך הלכה והתפוררה. בעקבות זאת הוקמה לידה בשנת 1966 אנדרטה בעלת צורה דומה. בחזית האנדרטה קבוע לוח אבן הנושא את שמות הנופלים ומועדי נפילתם. מול האנדרטה נבנתה רחבה מרוצפת וסביבה הוצב שילוט המתאר את תולדות האירועים במקום.

בשנת 2001 שופצה האנדרטה על ידי קרן קיימת לישראל, משרד הביטחון והמועצה האזורית.

## ראו גם
* בית הקברות הצבאי ברביבים, בו נקברו רבים מנופלי ההתקפה על המשטרה

## קישורים חיצוניים

* 
* 

## הערות שוליים

ביר עסלוג'
קטגוריה:משאבי שדה
כביש 859

**כביש 859**, הידוע כ**כביש עוקף נהריה**, הוא כביש רוחב בישראל, באזור נהריה, הוא מקשר בין כביש 4 לכביש 70. במסלולו חולף הכביש ליד היישובים מזרעה, רגבה ונס עמים. הכביש נפתח לתנועה ב-14 בספטמבר 2021.

הכביש נסלל דרומית לנהריה. הוא מחבר בין כביש 4 במערב, באזור היישובים רגבה ומזרעה, ועד צומת עמקה בכביש 70 במזרח. אורכו של הכביש הוא כ-5.5 ק"מ ונסללו בו 4 נתיבים. תקציב הפרויקט היה 445 מיליון שקל.

במסגרת הפרויקט שוקם והורחב במעט חלק מכביש 70 שבאזור הצומת שמחבר בין הכבישים, לשני נתיבים באורך של כ-1.5 ק"מ.

במהלך הקמת הכבישים הוסדרו מספר צמתים בכניסה ליישובים סמוכים - מזרעה, רגבה, נס עמים ונתיב השיירה. וגם הוקמו מעברים חקלאיים עיליים, דרכים חקלאיות ושביל אופניים לכל אורך הכביש.

## צמתים לאורך תוואי הכביש

## ראו גם
* כבישי ישראל

## קישורים חיצוניים

## הערות שוליים

קטגוריה:נהריה: תחבורה
קטגוריה:רגבה
קטגוריה:שבי ציון
קטגוריה:2021 בישראל: תחבורה
לואיס רגיירו

**לואיס פגולה רגיירו** (בספרדית: **Luis Regueiro Pagola**; 1 ביולי 1908 – 6 בדצמבר 1995) היה כדורגלן ספרדי, ששיחק בעמדת החלוץ.

## ביוגרפיה
רגיירו נולד באירון שבחבל הבסקים אשר בספרד. אחיו, פדרו רגיירו, היה גם כן כדורגלן והם שיחקו יחדיו בריאל אוניון ובריאל מדריד. רגיירו התחיל את הקריירה בריאל אוניון שם היה חלק מזכייתה בגביע הספרדי של 1927. משם עבר לריאל מדריד במדיה כבש 53 שערים ב-92 משחקי ליגה, וזכה עימה פעמיים בליגה ובגביע.

במהלך מלחמת האזרחים בספרד נבחר להיות לקפטן הנבחרת הבסקית. בשנת 1938 עבר לשחק בקבוצת אסקדי המקסיקנית, שנוסדה במקור בחבל הבסקים. בשנת 1940 עבר לשחק בקבוצת אסטוריאס המקסיקנית. הוא סיים את הקריירה שלו בקבוצה קלוב אמריקה, שאותה גם אימן.

במדי נבחרת ספרד עשה את הופעת הבכורה ב-22 במאי 1927 בהפסד 4–1 לצרפת. מאז והלך תפס את מקומו הקבוע בהרכב במשך כמעט לעשור. הוא השתתף באולימפיאדת 1928 וכבש צמד בסיבוב הראשון נגד מקסיקו ב-1–7. גם במונדיאל 1934 שיחק וכבש ברבע הגמר נגד המארחת איטליה בתיקו 1–1. ספרד הפסידה לה במשחק חוזר והמשיכה עד לזכייה בתואר. בסך הכל ערך במדיה 25 הופעות וכבש 16 שערים.

אחרי שפרש מקריירת הכדורגל שלו, השתקע במקסיקו והחל לעבוד בתעשיית העץ. רגיירו נפטר ב-6 בדצמבר 1995 במקסיקו סיטי שבמקסיקו, בגיל 87. בנו, לואיס רגיירו אורקיולה, הוא כדורגלן עבר ששיחק במדי נבחרת מקסיקו.

## תארים
;ריאל אוניון
* הגביע הספרדי: 1927
;ריאל מדריד
* אליפות ספרד (2): 1931/32, 1932/33
* הגביע הספרדי (2): 1934, 1936
;אסטוריאס
* הגביע המקסיקני (2): 1940, 1941

## קישורים חיצוניים

קטגוריה:מגני כדורגל ספרדים
קטגוריה:חלוצי כדורגל בסקים
קטגוריה:כדורגלנים בסקים
קטגוריה:מאמני קלוב אמריקה
קטגוריה:מאמני כדורגל ספרדים
קטגוריה:משתתפי אולימפיאדת אמסטרדם (1928)
קטגוריה:כדורגלני קלוב אמריקה
קטגוריה:כדורגלני ריאל מדריד
קטגוריה:כדורגלני נבחרת ספרד
קטגוריה:כדורגלנים ספרדים
קטגוריה:כדורגלני מונדיאל 1934
קטגוריה:ספרדים שנולדו ב-1908
קטגוריה:ספרדים שנפטרו ב-1995
ולדימיר דקנוזוב

**ולדימיר דקנוזוב** (ברוסית: **Владимир Георгиевич Деканозов**; יוני 1898, באקו – 23 בדצמבר 1953) היה אחד מראשי הק.ג.ב בתקופת לברנטי בריה ושגריר ברית המועצות בגרמניה הנאצית.
## חייו
ולדימיר דקנוזוב נולד בבאקו למשפחה גאורגית. אביו היה פקיד בתעשיית הנפט. לאחר סיום בית הספר למד דקנוזוב רפואה, אך לא סיים את הלימודים. בשנת 1918 התגייס לצבא האדום. בשנים 1921–1931 עבד דקנוזוב במערכת צ'קה ובמסגרת עבודתו התיידד עם לברנטי בריה. בהמשך היה שר לענייני תעשיית המזון של הרפובליקה הסובייטית הסוציאליסטית הגאורגית

בדצמבר 1938, כאשר לברנטי בריה קודם לתפקיד שר הפנים, הועבר ולדימיר דקנוזוב למוסקבה וקיבל תפקיד מפתח במערכת של הק.ג.ב. הוא לקח חלק פעיל בטיהורים שנערכו במהלך שנת 1939.

במאי 1939 מונה לסגן שר החוץ. בשנת 1940 עבר לליטא וקידם את סיפוח המדינה לברית המועצות. בנובמבר 1940 מונה ולדימיר דקנוזוב לשגריר ברית המועצות בברלין. לאחר תחילת המלחמה בין ברית המועצות לגרמניה הנאצית הוא נעצר והוחלף בעסקת חליפין בשגריר הגרמני במוסקבה פרידריך ורנר פון דר שולנבורג. לאחר שחזר למוסקבה עבד דקנוזוב במשרד החוץ הסובייטי. בשנת 1943 היה בין מייסדי המכון הממלכתי ליחסים בין-לאומיים של מוסקבה. בשנים 1946- 1947 היה סגן שר החוץ. בשנת 1947 מונה להיות חבר בוועדה שניהלה את הנכסים שנתפסו על ידי הצבא האדום באוסטריה וגרמניה בסוף מלחמת העולם השנייה. בשנת 1949 הודח מהועדה. בהמשך היה חבר בוועדה לקשרי מסחר עם בולגריה וחבר בוועד לענייני טלוויזיה ורדיו בברית המועצות. באפריל 1953 נשלח לטביליסי ומונה לשר הפנים של הרפובליקה הסובייטית הסוציאליסטית הגאורגית.

ביוני 1953, זמן קצר לאחר נפילת לברנטי בריה, נעצר דקנוזוב ונשלח למוסקבה. במקומו מונה אלכסיי אינאורי. דקנוזוב נשפט ביחד עם בריה ומספר אנשים נוספים. הוא הוצא להורג ב-23 בדצמבר 1953 תוך ביטול כל הדרגות הצבאיות והעיטורים שקיבל במהלך חייו.

בשנת 2000 ביקשו קרובי משפחה של דקנוזוב לבטל את גזר הדין אך בקשתם קיבלה תשובה שלילית.

## קישורים חיצוניים

* קורות חיים 

קטגוריה:גאורגיה: התקופה הסובייטית
קטגוריה:אנשי ק.ג.ב.
קטגוריה:גנרלים סובייטים
קטגוריה:מעוטרי עיטור לנין
קטגוריה:מעוטרי עיטור הדגל האדום
קטגוריה:מעוטרי עיטור המלחמה הפטריוטית הגדולה
קטגוריה:שגרירי ברית המועצות ורוסיה בגרמניה
קטגוריה:מבצעי הטיהורים הגדולים
קטגוריה:אנשי הצבא האדום במלחמת האזרחים ברוסיה
קטגוריה:אישים שהוצאו להורג ברוסיה וברית המועצות
קטגוריה:סובייטים שנולדו ב-1898
קטגוריה:סובייטים שנפטרו ב-1953
נקודת קוסאר

**נקודת קוסאר** (באנגלית: **Kosar Point**) היא לשון יבשה מכוסה שלג המהווה את הקצה המערבי של חצי האי אירואיקה, בקצה הדרום מערבי של האי אלכסנדר, שבאנטארקטיקה.

## היסטוריה
### גילוי ומיפוי הנקודה

הנקודה צולמה מהאוויר במסגרת משלחת החקר האנטארקטית רון בשנת 1947. סקר שטחי חסות איי פוקלנד מיפה את הנקודה בהתבסס על תצלומי אוויר אלה בשנת 1960.

הנקודה מופתה על ידי הסקר הגאולוגי של ארצות הברית בהתבסס על תצלומי אוויר שצולמו על ידי צי ארצות הברית בין השנים 1967–1968, ועל תמונות מלוויין לנדסאט שצולמו בין השנים 1972–1973.

### מקור השם

שמה של הנקודה ניתן לה על ידי הוועדה המייעצת לשמות אנטארקטיים.

הנקודה נקראת על שמו של ויליאם ס. קוסאר (William S. Kosar) מצי ארצות הברית, שהיה קצין פרויקטים אוויריים במחלקת חקר הקטבים, של הקרן הלאומית למדע של ארצות הברית, בין השנים 1975–1977.

## ראו גם
* כף בראון
* כף ווסטוק
* נקודת אבליישן
* נקודת מאזה
* נקודת טריטון

## קישורים חיצוניים
* נקודת קוסאר באתר הסקר הגאולוגי של ארצות הברית
* נקודת קוסאר באתר הגאזט האנטארקטי המשווה SCAR של ממשלת אוסטרליה

## הערות שוליים

קוסאר
חצי האי אירואיקה

**חצי האי אירואיקה** (באנגלית: **Eroica Peninsula**) הוא חצי אי מכוסה קרח, במערב האי אלכסנדר שבאנטארקטיקה.

חצי האי מצוי צפונית לחצי האי בטהובן, ולמפרצון מנדלסון.

הקצה של חצי האי אירואיקה, לכיוון מערב, הוא נקודת קוסאר.

## היסטוריה
### גילוי ומיפוי חצי האי
חצי האי מופה מתצלומי אוויר מסוג טרימטרוגון שצולמו על ידי משלחת החקר האנטארקטית רון, בין השנים 1947–1948, ובהתבסס על סקר שערך סקר שטחי חסות איי פוקלנד, בין השנים 1948 - 1950.

### מקור השם
שמו של חצי האי ניתן לו על ידי הוועדה המייעצת לשמות אנטארקטיים של בריטניה.

חצי האי נקרא על שמה של סימפוניית אירואיקה (הסימפוניה השלישית של בטהובן - הסימפוניה ה"הירואית") - שם שניתן לצד שמו של חצי האי בטהובן הסמוך.

## ראו גם

## לקריאה נוספת

• Cook, Alison & Vaughan, David. (2009), **[https://www.researchgate.net/publication/26848412_Overview_of_areal_changes_of_the_ice_shelves_on_the_Antarctic_Peninsula_over_the_past_50_years Overview of areal changes of the ice shelves on the Antarctic Peninsula over the past 50 years]**, The Cryosphere Discussions. 4. 10.5194/tcd-3-579-2009

## קישורים חיצוניים
* חצי האי אירואיקה באתר הסקר הגאולוגי של ארצות הברית
* מפת אזור חצי האי אירואיקה באתר הסקר הגאולוגי של ארצות הברית
* חצי האי אירואיקה באתר הגאזט האנטארקטי המשווה SCAR של ממשלת אוסטרליה
* חצי האי אירואיקה בגאזט marine regions
* זמני זריחה ושקיעה שמש וירח עבור חצי האי אירואיקה
* תצלום לוויין של אזור חצי האי אירואיקה
* תחזית מזג אוויר עדכנית ארוכת טווח עבור חצי האי אירואיקה

## הערות שוליים

אירואיקה
קטגוריה:בטהובן
Life on Mars?

"**Life on Mars**", המוכר גם בשם "**?Is There) Life on Mars)**" (בעברית: "**(האם יש) חיים על מאדים?**") הוא שיר, שכתב וביצע המוזיקאי הבריטי דייוויד בואי בשנת 1971. השיר נכלל באלבומו Hunky Dory, וגם יצא כסינגל. מדובר באחד מלהיטיו הגדולים ביותר של בואי הנחשב בעיני רבים לאחת מיצירות המופת שלו, בין היתר בזכות מילותיו הקריפטיות שכתב בואי עצמו, עיבוד כלי המיתר שכתב הגיטריסט הקבוע של בואי באותה תקופה מיק רונסון, ונגינת הפסנתר הבולטת של קלידן להקת "יס", ריק וייקמן. כאשר השיר יצא כסינגל בשנת 1973 הוא הגיע למקום השלישי במצעד הסינגלים הבריטי ונשאר שם למשך שלושה עשר שבועות.

בשנת 2015 השיר דורג במקום הראשון ב-"רשימת 100 השירים הגדולים של כל הזמנים" של עיתון הדיילי טלגרף. בשנת 2016 מגזין פיצ'פורק דירג אותו כ-"שיר הטוב ביותר של שנות ה-70".

## מילות השיר
רדיו BBC תיאר את השיר כבעל "מילים משונות ביותר", "מורכב מרצף של תמונות סוריליסטיות, כמו ציור של סלבדור דאלי".

בהשקת האלבום Hunky Dory בשנת 1971, סיכם בואי את השיר כ"תגובתה של נערה צעירה ורגישה אל המדיה". בשנת 1997 הוא הוסיף, "אני חושב שהיא מוצאת עצמה מאוכזבת מהמציאות... אף על פי שהיא חיה בדכדוך של המציאות, נאמר לה שיש חיים טובים וגדולים יותר במקום אחר, והיא מאוד מאוכזבת שאין לה גישה אל אותם החיים".

מבקר הציע שהשיר נכתב לאחר "רומן כואב וקצר" של בואי עם השחקנית הרמיוני פרט'ינגייל. בעודו בסיבוב הופעות בשנת 1990, בואי הציג את השיר באומרו- "כשאתה מתאהב, אתה כותב שיר אהבה. זהו שיר אהבה."

השיר נכנס בשנת 2015 לרשימת "100 השירים הטובים בעולם" של הטלגרף. מאדים מוצג בתור מוצא נואש של עלמה צעירה המגלה כי החיים אינם זוהרים כפי שחשבה, כשזו שוקעת בפנטזיה על חיים טובים יותר.

## סגל
### מוזיקאים
* דייוויד בואי - שירה
* מיק רונסון - גיטרה חשמלית, מלוטרון (עבור צלילים דמויי חלילית)
* טרבור בולדר - גיטרת בס
* מייק וודמנסי - תופים
* ריק וייקמן - פסנתר

### מפיקים
* קן סקוט

## מצעדים

## זכיות

## קישורים חיצוניים

## הערות שוליים

קטגוריה:שירי דייוויד בואי
קטגוריה:שירי ברברה סטרייסנד
קטגוריה:שירים באנגלית
קטגוריה:שירים שנכתבו על ידי דייוויד בואי
קטגוריה:שירים על חיים מחוץ לכדור הארץ
קטגוריה:שירים על המדיה
קטגוריה:שירים על מאדים
קטגוריה:שירים על שחקנים
קטגוריה:בלדות משנות ה-1970
קטגוריה:בלדות רוק
קטגוריה:סינגלים בהוצאת RCA רקורדס
דניאל לאמונט

**דניאל סקוט לאמונט** (באנגלית: **Daniel Scott Lamont**; 9 בפברואר 1851 – 23 ביולי 1905) היה מזכיר המלחמה של ארצות הברית בממשלו של נשיא ארצות הברית גרובר קליבלנד בתקופת כהונתו השנייה.
## ראשית חייו
לאמונט נולד ב-9 בפברואר 1851 בחווה של משפחתו בכפר מקגרו, ניו יורק. הוא היה בנם של ג'ון ב. לאמונט, סוחר מהעיירה קורטלנדוויל שבמדינת ניו יורק ושל אליזבת (לבית סקוט) לאמונט. משפחת לאמונט הייתה משפחה ממוצא סקוטי וניתן להתחקות אחרי שורשיה עד לשנת 1250. הוא למד בקולג' יוניון שבסקנקטדי, ניו יורק ובתקופת לימודיו הצטרף לאחוות הסטודנטים דלתא-אפסילון.

## קריירה
לאמונט הועסק כפקיד לניסוח מסמכים וכעוזר פקיד העיתונות בקפיטול של בירת מדינת ניו יורק אולבני. ב-1872 הוא היה עובד במטה של הוועדה המרכזית של המפלגה הדמוקרטית במדינת ניו יורק והפקיד הראשי של מחלקת המדינה של מדינת ניו יורק בין השנים 1875 – 1882.

ב-1883, צורף לאמונט, באמצעות פטרונו, דניאל מנינג, למטהו של מושל ניו יורק, גרובר קליבלנד. באותה שנה הוא מונה כמזכיר אישי וצבאי, עם דרגת כבוד של קולונל במטהו של קליבלנד והמשיך להיות חלק מצוותו של קליבלנד לאחר שזה נכנס לתפקידו כנשיא ב-1885.

מ-5 במרץ 1893 ועד 5 במרץ 1897 כיהן לאמונט כמזכיר המלחמה של ארצות הברית בממשלו של הנשיא קליבלנד. במשך כל תקופת כהונתו הוא דחף לאימוץ הדגם של רגימנט חיל רגלים שיכלול שלושה גדודים כחלק מתהליך מודרניזציה וחיזוק של צבא ארצות הברית. יותר מכך, לאמונט המליץ על בניית מבנה מרכזי לארכיון של הצבא ודחק בקונגרס לאשר את ציון שדות הקרב החשובים באופן שבו צוין קרב אנטיאטם. הוא גם המליץ שהקרקעות שבהן נעשה שימוש על ידי השבויים האינדיאנים משבט האפאצ'י בפורט סיל, יועברו לשימושם הקבוע ושהם ישוחררו משביים.
## שנותיו האחרונות
לאחר סיום כהונתו כמזכיר המלחמה שימש לאמונט כסגן נשיא חברת הרכבות הצפון-פסיפית בין השנים 1898 – 1904. הוא גם שימש כחבר דירקטוריון במגוון של בנקים וחברות. ב-1889 הוא נכנס לעסקים עם ויליאם ויטני (מזכיר הצי בממשל קליבלנד) ועם אוליבר הזרד פיין (מייסד חברת הטבק האמריקאית).

באוגוסט 1904 הוא שקל להציג את מועמדותו למשרת מושל ניו יורק. הניו יורק טיימס כתב: "ניסיון רחב במגוון של עסקים ציבוריים ופרטיים, מיומנות ויכולת ניהולית שהוכחה במשרות רמות, ואופי אישי ברמה מעל לכל ספק של המועמד דניאל ס. לאמונט כמי שמתאים להיות מועמד הדמוקרטים בניו יורק לתפקיד המושל".
## חיים אישיים
לאמונט היה נשוי לג'וליה קיני ולשניים נולדו שתי בנות, פרנסס ובסי. לאמונט בילה את חופשות הקיץ בשכונת גריי גייבלס שבבורן, מסצ'וסטס, בקייפ קוד, בקרבת הבית שהיה בבעלותו של גרובר קליבלנד. בעונות הקיץ נהגו קליבלנד ולאמונט לערוך מסיבות רבות יחדיו. ביתו הישן של לאמונט עדיין קיים.

דניאל לאמונט נפטר בבית הקיץ שלו, אלטמונט, שבמילברוק, ניו יורק, ב-23 ביולי 1905, בגיל 54. הוא נטמן בבית הקברות וודלאון, הברונקס, ניו יורק. לאחר מותו המשיכה אלמנתו לשמור על קשר עם משפחת קליבלנד.
## קישורים חיצוניים

* 

## הערות שוליים

קטגוריה:אמריקאים ילידי מדינת ניו יורק
קטגוריה:מזכירי המלחמה של ארצות הברית
קטגוריה:חברי הקבינטים של ארצות הברית בממשלי גרובר קליבלנד
קטגוריה:בוגרי מכללת יוניון
קטגוריה:אמריקאים שנולדו ב-1851
קטגוריה:אמריקאים שנפטרו ב-1905
יעקב פישמן

**יעקב ליבוביץ' פישמן** (20 במרץ 1913, סלוצק – 4 ביוני 1983, מוסקבה) היה הרב הראשי של בית הכנסת הכוראלי במוסקבה בשנים 1972–1983, ששימש בפועל כרבה של יהדות מוסקבה.

## ביוגרפיה
יליד סלוצק. הוא למד בבית המדרש לרבנים במוסקבה. אשתו וילדיו נספו בשואה. עד 1964 שימש כרב בבתי כנסת שונים בברית המועצות. במוסקבה הוא עבד במפעל זיל. בשנת 1972, לאחר מותו של הרב יהודה לייב לוין, הוא נבחר לרב הראשי של מוסקבה ורב של בית הכנסת הכוראלי.

בשנת 1976 הוא ביקר בארצות הברית במשלחת בראשות ארכיבישוף מטרופוליטני יובנאליוס, בהזמנתו של ארתור שנייר, רב בית הכנסת איסט פארק במנהטן. בריאיון לעיתונות האמריקאית אולץ לציין פישמן כי היהודים אינם נרדפים בברית המועצות. הודות לביקור זה, כמה צעירים יהודים (כולל למשל אדולף שייביץ') הצליחו להתחיל את לימודיהם בבית המדרש לרבנים בבודפשט. בשנת 1977 הוא נפגש עם ליאוניד ברז'נייב והפטריארך של מוסקבה ורוסיה פימן בקבלת פנים שנערכה בקרמלין לרגל חגיגות השישים למהפכת אוקטובר.

בשנת 1980 הוא חלה מאוד ואת תפקידיו החל למלא עוזרו אדולף שייביץ'. ב-28 באפריל 1983 נאלץ להצטרף ל"וועדה האנטי-ציונית של הציבור הסובייטי". הוא נפטר מהתקף לב ב-4 ביוני 1983.

## הערות שוליים

קטגוריה:רבנים רוסים
קטגוריה:מוסקבה: רבנים
קטגוריה:סובייטים שנולדו ב-1913
קטגוריה:רוסים שנפטרו ב-1983
קריבדיאתריום

**קריבדיאתריום** (שם מדעי: *Crivadiatherium*) הוא סוג של יונק נכחד שהתקיים בסוף תקופת האאוקן עד תחילת האוליגוקן. הוא התגלה בחפירות בעיירה קריבידיה שברומניה, סמוך לנהר בעל אותו שם . היונק הוגדר ב-1976 וקיבל את שמו מהאזור בו התגלה (מילולית: "הבהמה של קריבידיה"). ממצאיו כללו בעיקר שרידי לסת ושיניים ונכללו בו שני מינים: *Crivadiatherium iliescui* ו-*Crivadiatherium mackennai*.

הקריבדיאתריום היה יונק גדול דמוי קרנף אך ללא קרניים, אך למעשה השתייך לקבוצת האפרותריה הקרובה לפילאים. לעומת סוגים דומים כמו הפלאומסיה  וההיפסמסיה  מטורקיה והארסינויתריום ממצרים, הוא היה בעל מבנה שיניים פרימיטיבי יותר שהכיל טוחנות שטוחות יותר ובעלות פחות אונות שכנראה נועדו לתזונה מצמחייה רכה. מבנה הגוף היה חביתי ומגושם עם רגליים קצרות ביחס למשקלו.

ככל הנראה היה בעל אורח חיים אמפיבי כמו היפופוטם, אשר התקיים בסמוך למקווי מים כמו אגמים וניזון בעיקר מצמחי מים שונים ורכים. הוא נכחד עם שינויי האקלים של האוליגוקן והתייבשות האגמים בהם חי.

## קישורים חיצוניים

## הערות שוליים

קטגוריה:בעלי חיים שתוארו ב-1976
קטגוריה:טקסונים שתוארו בידי קונסטנטין רדולסקו
קטגוריה:אמבריתופודיים
קטגוריה:מגה-פאונה של הפלאוגן באירואסיה
קטגוריה:יונקים שחיו באאוקן באירופה
קטגוריה:יונקים שחיו באוליגוקן באירופה
Going to California (שיר של לד זפלין)

"**Going to California**" (בעברית: "**הולך לקליפורניה**") היא בלדה שנכתבה ובוצעה על ידי להקת הרוק הבריטית לד זפלין. השיר לקוח מתוך האלבום הרביעי חסר הכותרת של הלהקה (Led Zeppelin IV) משנת 1971.

בשנת 2012, מגזין הרולינג סטון דירג את "Going to California" במקום ה-11 ברשימת 40 שירי לד זפלין הגדולים בכל הזמנים.

## סקירה כללית
הסגנון העממי של השיר, עם רוברט פלאנט בתפקיד הזמר הראשי, גיטרה אקוסטית של המוזיקאי ג'ימי פייג' ומנדולינה של המוזיקאי ג'ון פול ג'ונס מנוגד לרוק הכבד המוגבר המאפיין את חמש הרצועות האחרות באלבום. הגיטרה של פייג' נמצאת בכוונון D–A–D–G–B–D.

השיר התחיל כשיר על רעידות אדמה בקליפורניה לאחר שג'ימי פייג', טכנאי הקול אנדי ג'ונס ומנהל הלהקה פיטר גרנט נסעו ללוס אנג'לס לעריכת האלבום הרביעי של לד זפלין וחוו במקרה רעידת אדמה בעוצמה חלשה. בשלב זה, הוא היה ידוע בשם "מדריך לקליפורניה". בראיון שהעניק למגזין ספין בשנת 2002 הצהיר פלאנט כי השיר "אולי קצת מביך לפעמים מבחינה לירית, אך הוא אכן סיכם תקופה בחיי כשהייתי בן 22."

בהופעות של לד זפלין ביצעה הלהקה את השיר בגרסה אקוסטית, וניגנה אותו לראשונה בסיבוב ההופעות שלהם באביב 1971 בבריטניה. גרסה חיה אחרת, מן ההופעה בארלז קורט בשנת 1975, נכללת בדיסק השני של ה־DVD של לד זפלין וכן ב־DVD של האלבום Mothership. השיר בוצע בכל ההופעות בסיבוב ההופעות האמריקאי של לד זפלין בשנת 1977.

רוברט פלאנט כלל את השיר בסיבוב הופעות הסולו שלו בשנים 1988 ו-1989 ובמופע Knebworth Silver Clef בשנת 1990. הוא ניגן אותו שוב בסיבוב ההופעות לקידום אלבומו Mighty ReArranger בתוספת קונטרבס וסינתיסייזר.

## גרסאות אחרות
גרסה שונה של השיר זה כלולה בדיסק השני למהדורת הדלוקס המחודשת של Led Zeppelin IV. גרסה זו מכונה (Going to California (Mandolin/Guitar Mix. זוהי גרסה אינסטרומנטלית שהוקלטה ב־29 בינואר 1971, באולפן ההקלטות הנייד "הרולינג סטונס" בהדלי גריינג' עם המהנדס אנדי ג'ונס. אורך גרסה זו 3:34 דקות, ואילו אורך השיר המקורי הוא 3:32 דקות.

## משתתפים
על פי ז'אן-מישל גדון ופיליפ מרגוטין:

* רוברט פלאנט - שירה
* ג'ימי פייג' - גיטרות אקוסטיות (שישה מיתרים ושנים עשר מיתרים)
* ג'ון פול ג'ונס - מנדולינה

## קישורים חיצוניים

* "Going to California", באתר ledzeppelin.com

## הערות שוליים

קטגוריה:שירי לד זפלין
קטגוריה:שירים באנגלית
קטגוריה:שירים על קליפורניה
יחזקאל רבינוביץ

הרב **יחזקאל הכהן רבינוביץ** (ה'תרכ"ג – י"ח בחשוון ה'תרע"א; 1862 – 20 בנובמבר 1910) היה האדמו"ר השלישי של חסידות ראדומסק.

## ביוגרפיה
נולד בראדומסק לרבי אברהם יששכר בער רבינוביץ, בנו של רבי שלמה הכהן רבינוביץ'.

הרב רבינוביץ שימש כרב בעיירה נובאפולא. לאחר פטירתו של אביו, בשנת ה'תרנ"ב, מילא את מקומו באדמו"רות. הוא היה חולה סוכרת כמו אביו, ונפטר בי"ח בחשון ה'תרע"א בגיל 48 כמו אביו. אלפים השתתפו בהלווייתו.

חיבורו "כנסת יחזקאל" נדפס לאחר מותו בשנת תרע"ג. את מקומו ירש בנו, רבי שלמה חנוך. בן אחר, רבי אלימלך אריה, היה חתן רבי יעקב בידרמן משידלוב ומילא את מקומו ברבנות ואדמו"רות. נרצח במאוטהאוזן. חתנו של רבי יחזקאל היה רבי משה מקרוסנה.

## קישורים חיצוניים
* 

## הערות שוליים

קטגוריה:אדמו"רים
קטגוריה:רבנים פולנים
קטגוריה:ילידי 1862
קטגוריה:נפטרים ב-1910
קטגוריה:חסידות ראדומסק